Pratibha Patil

Pratibha Patil (født 1934) er en indisk politiker som fra 2007 til 2012 var president i India. Hun var den første kvinnelige president i landet. Fra 2004 til 2007 var hun guvernør i delstaten Rajasthan. Patil er medlem av Kongresspartiet.

 Liv og virke
 Bakgrunn 
Prathibha Patil ble født 19. desember 1934 i Nadgaon i Bombay Presidency (som senere ble Maharashtra) i Britisk India. Hun har mastergrad i statsvitenskap og økonomi fra Mooljee Jetha College i Jalgaon og bachelorgrad i rettsvitenskap fra Government Law College i Mumbai.«Profile: President of India», Official Portal of the Indian Government, National Informatics Centre. Hun har arbeidet som advokat.

 Delstatspolitikk i  Maharashtra 
På 1960-tallet gikk Patil med i Kongresspartiet.«Profile: Pratibha Patil», BBC News, 21. juli 2007. Hun var først politisk aktiv i Maharashtra, der hun i 1962 første gang ble valgt til delstatens folkevalgte forsamling.Statistical Report on General Election, 1962 to the Legislative Assembly of Maharashtra, Elections Commission of India, s. 7 og 170. Hun ble igjen innvalgt i 1967 og satt da som representant til 1985. Patil fikk poster i delstatsregjeringen og var blant annet minister for velferd og offentlig helse, kultur, utdanning, byutvikling og bolig. Fra 1979 til 1980 var hun opposisjonsleder i delstaten.

 Rikspolitikk 
I 1985 tok hun skrittet over i rikspolitikken og var fra 1985 til 1990 medlem av Rajya Sabha, overhuset i det indiske parlamentet. En periode i 197 var hun overhusets president. I 1991 stilte hun til valg til underhuset, Lok Sabha, og lykkes å bli innvalgt.Statistical Report on General Elections, 1991 to the Tenth Lok Sabha. Volume I (National and State Abstracts & Detailed Results)   , Elections Commission of India, s. 118 og 225.

 Guvernør i  Rajasthan 
Etter at perioden i underhuset var over i 1996, forlot hun politikken for en tid. Patil ble i 2004 utnevnt til guvernør i delstaten Rajasthan og ble med dette den første kvinne i et slikt embete i Nordvest-India. Hun satt som guvernør fra 8. november 2004 til 23. juni 2007.«Ex Governor of Rajasthan»   , Rajasthan Legislative Assembly.

 President 
miniatyr|Patil sammen med Brasils president Luiz Inácio Lula da Silva i 2008
Politisk har Patil vært nært knyttet til Gandhi-familien. I 2007 ble hun nominert som Kongresspartiets kandidat til vervet som Indias president, og fikk Bhairon Singh Shekhawat fra Bharatiya Janata Party som motkandidat. Hun vant valget med mer enn to tredeler av stemmene og ble dermed den første kvinne i embetet som Indias president.«First female president for India», BBC News, 21. juli 2007. Patil ble innsatt som president fra 25. juli 2007.

I utøvelsen av presidentgjerningen har Patil særlig lagt vekt på å fremme kvinners rettigheter og på landbruksspørsmål.«The quiet legacy of President Pratibha Patil», The Hindu, 25. mai 2012.

 Fotnoter 

 Referanser 

 Eksterne lenker 


Kategori:Indias presidenter
Kategori:Personer fra Jalgaon District i Maharashtra
Kategori:Medlemmer av Lok Sabha